राष्ट्रीय अध्यक्ष ने कहा कि कर्नाटक में किसानों की हालत दयनीय बनी हुई है, पिछले चार सालों में राज्य में लगभग 3500 से अधिक किसान आत्महत्या कर चुके हैं जबकि मुख्यमंत्री सिद्धारमैया के कानों पर जूं तक नहीं रेंगती। उन्होंने कर्नाटक की जनता का आह्वान करते हुए कहा कि आप एक बार कर्नाटक में भारतीय जनता पार्टी की किसान-मित्र येदुरप्पा सरकार का गठन कीजिये, हम कृषि को प्राथमिकता देंगे और इसे मजबूत करने की दिशा में ठोस कदम उठाएंगे ताकि हमारे किसान भाइयों को आत्महत्या जैसा कदम न उठाना पड़े।